Mo kyrkje i Nordhordland

Mo kyrkje står i kommunesenteret Mo i Modalen kommune i Vestland fylke, og er ei langkyrkje bygd 1882–83.

mini|venstre|Mo med kyrkja

Arkitekt for bygget var Johannes Øvsthus frå Hosanger.

Det har vore kyrkje på Mo sidan mellomalderen. 
Det tidlegaste ein finn Mo-kyrkja nemnd i kjeldene er i Bergen kalvskinn frå kring 1350. 
Mellomalderkyrkja har mest truleg vore ei stavkyrkje. 
Ho vart avløyst av ei lafta kyrkje i 1593. 
Den lafta kyrkja vart riven då dagens kyrkje var ferdigbygd 1883, og ho stod like nordom den noverande kyrkja.

Mo kyrkje er soknekyrkje i Mo i Nordhordland prosti. 
Ostereidet prestegjeld vart oppretta i 1967 av Ostereidet sokn som vart skild ut frå Hamre og Mo sokn som vart skild ut frå Hosanger prestegjeld. Før 1749 høyrde Mo sokn til Hamre prestegjeld.

 Kjelder 
 Norges Kirker: «Mo kirke» på nettstaden til Norsk institutt for kulturminneforsking

 Fotnotar 

 Bakgrunnsstoff 
 Om Mo sokn på nettstaden til Den norske kyrkja
 Kart frå 1979 som viser soknegrenser og kyrkjestader, på nettstaden til Universitetet i Bergen
 «Kirkebøker, Hordaland» på nettstaden til Arkivverket 
 Skanna kyrkjebøker frå Hordaland på nettstaden til Arkivverket
 Oversyn over gravminne i Modalen kommune på nettstaden disnorge.no



Kategori:Kyrkjer i Modalen
Kategori:Kyrkjer i Nordhordland prosti
Kategori:Langkyrkjer i Bjørgvin
Kategori:Norske kyrkjer frå 1880-åra
Kategori:Johannes Øvsthus
Kategori:Kulturminne i Modalen
Kategori:Tusenårsstader